Рецепт за успешно учење

За успех у учењу добро је да имаш своју собу у којој учиш или „радни кутак“ у некој другој просторији у којој учиш. Та просторија треба да задовољи одређене ФИЗИЧКЕ УСЛОВЕ УЧЕЊА:

* да буде ПРОВЕТРЕНА јер се у загушљивој просторији осећамо уморно;
* да буде ДОБРО ОСВЕТЉЕНА јер се у мрачној просторији напрежемо да видимо и оштећујемо чуло вида;
* да се обезбеди одређена ТЕМПЕРАТУРА ВАЗДУХА јер у превише топлој просторији ће нам се приспавати, а у превише хладној имаћемо утисак да уместо оловке или књиге држимо лед у рукама;
* УКЛОНИ све што ти одвлачи пажњу:
* угаси телевизију, радио, мобилни, мизику...
* искључи рачунар ( осим ако ти не треба за дату лекцију),
* склони књиге и свеске које нећеш користити,
* склони часописе, играчке,
* ПРИПРЕМИ све што ти може затребати – књиге, свеске, папире, оловку, бојице...

Сад кад имаш свој кутак за учење требаш обезбедити ОРГАНСКЕ УСЛОВЕ УЧЕЊА:

* требаш бити СИТ да не би мислио на храну док учиш и слушаш како ти црева крче, али не пресит јер ће ти се приспавати;
* требаш бити ОДМОРАН;
* али најважније је да имаш НАМЕРУ ДА НАУЧИШ ТО ШТО УЧИШ;

Пажњу можеш држати усмерену највише пола сата зато на сваких пола сата направи малу паузу ( протегни се, уради неку лаку вежбицу, попиј чашу воде, прошетај до купатила...).

Стално учење на истом месту је услов за стварање радних навика.

План рада

Добра организација је увек пола посла.

Направи барем **недељни план** **рада**

* распоред учења, читања, писања и осталих активности за сваки дан у недељи;
* он може бити у облику табеле, мапе ума, круга...
* на време планирано за учење додај још 30 минута за сваки случај;
* најбоље је да учиш увек у исто време (радна навика);
* покушај да се придржаваш свог плана рада, па ако си га испунио, можеш себе наградити на неки начин.

Активно учење

1. ПРЕТХОДНИ ПРЕГЛЕД ГРАДИВА – површно упознавање са лекцијом:

* на колико листова је написна,
* читање наслова, поднаслова,питања,
* гледање слика, цртежа, графикона,
* читање реченица које су написане дебљим словима;

1. ПОСТАВЉАЊЕ ПИТАЊА – заинтересованост за лекцију:

* да ли ми је ишта познато из ове лекције,
* да ли сам нешто слично учио, учила,
* шта знам, а шта треба да научим,
* какве везе то има с претходним лекцијама,
* какве користи ћу имати од овога што сад научим, где ћу то моћи применити и кад;

1. ЧИТАЊЕ ЛЕКЦИЈЕ

* прочитати све од почетка до краја – детаљно читање,
* читање (део по део или све) и откривање оног што је најважније;
* читање и записивање или подвлачење најбитнијег;

1. ПРЕСЛИШАВАЊЕ – запамћивање прчитаног

* писмено – покушаваш то што си запамтио, запамтила да запишеш.
* усмено – покушаваш да испричаш то што си запамтио, запамтила.
* На почетку преслишавања мало вириш у књигу да би се нечег подсетио, подсетила, да провериш тачност.
* Враћаш се на делове лекције које ниси добро запамтио, запамтила и читаш их поново, па се опет преслишаваш.
* На крају понављаш целу лекцију без гледања у књигу.

1. ЗАВРШНИ ПРЕГЛЕД ГРАДИВА – најзад крај!

* поновити наслове и поднаслове;
* поновити теже делове лекције;
* одговорити на питања;

**Лекцију си научио кад можеш другоме да је испричаш тако да му све буде јасно.**

Информације које желимо запамтити треба на неки начин „обојити“ или бојом, или осећањима, бројем, распоредом, редоследом, преувеличавањем...

Уобичајене или досадне појмове, чињенице или слике замени онима које имају за тебе одређено значење и које су смешне.

Ако можеш користи што више чула кад учиш ( вид, слух, додир, мирис, укус)

Усменим преслишавањем се стиче самопоуздање и развија умеће одговарања градива.

Преслишавање је успешније ако се обавља у групи ( 4 до 5 ученика )

Брзина учења се може повећати савладавањем брзине читања.

Важно је да се прочитано одмах претвара у слике или асоцијације, и онда се памте те слике.

Брзина учења зависи и од претходног знања, од способности разликовања важног и неважног.